**PROJEKTAS**

**EMULSINĖS AMONIO NITRATO MATRICOS GAMYBOS LINIJOS AUTOMATIKOS SISTEMOS ĮRANGOS, MONTAVIMO IR PROGRAMAVIMO DARBŲ PIRKIMO - PARDAVIMO SUTARTIS**

**NR .**

2020 m. \_\_\_\_\_\_\_\_\_\_\_\_\_\_ d.

Kaunas

AB „Detonas“, juridinio asmens kodas 134170932, kurios registruota buveinė yra Jovarų 3A, Kaunas, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama direktoriaus Vaido Zubavičiaus, veikiančio pagal bendrovės įstatus (toliau – Užsakovas), ir \_\_\_\_\_\_\_\_\_\_\_\_\_\_\_\_ juridinio asmens kodas \_\_\_\_\_\_\_\_\_\_\_\_\_\_\_\_, kurio registruota buveinė yra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus \_\_\_\_\_\_\_\_\_\_\_\_\_\_\_\_\_\_, veikiančio pagal bendrovė įstatus (toliau – Tiekėjas),

toliau kartu šioje pirkimo–pardavimo sutartyje vadinami „Šalimis“, o kiekvienas atskirai – „Šalimi“, sudarė šią emulsinės amonio nitrato matricos gamybos linijos automatikos sistemos įrangos, montavimo ir programavimo darbų pirkimo - pardavimo sutartį, toliau vadinamą „Sutartimi“, ir susitarė dėl toliau išvardytų sąlygų.

1. **SUTARTIES OBJEKTAS**
   1. Sutarties objektas yra amonio nitrato emulsijos (ANE) gamybos ir saugojimo įrenginių gamybinės linijos automatikos sistemos įrangos (toliau – Prekės) ir jos sumontavimo bei programavimo darbų atlikimas pagal UAB „Projektų centras“ parengto techninio darbo projekto „Gamybos paskirties pastato paprastojo remonto ir kitos paskirties inžinerinių statinių statybos Meilūnų k.2 Klovainių sen. Pakruojo r. sav. projektas“ dalį „Procesų valdymas ir automatizacija“ dalis PVA-1 laida „D“ bei sėkmingas atliktų rangos darbų paleidimo-derinimo darbų įvykdymas pagal toliau šioje sutartyje sutartas sąlygas (toliau – Darbai) pirkimas.
   2. Sutartis sudaroma vadovaujantis AB „Detonas“ skelbiamo supaprastinto atviro konkurso sąlygomis dėl emulsinės amonio nitrato matricos gamybos linijos automatikos sistemos įrangos, montavimo ir programavimo darbų pirkimo ir 2020 m. \_\_\_\_\_\_\_\_\_\_\_\_mėn. \_\_\_ d. pateiktu \_\_\_\_\_\_\_\_\_\_\_\_\_\_\_\_\_ pasiūlymu dėl emulsinės amonio nitrato matricos gamybos linijos automatikos sistemos įrangos, montavimo ir programavimo darbų pirkimo.
   3. Šia sutartimi Tiekėjas įsipareigoja pagal Sutarties 1 priedą „Medžiagų žiniaraštis - sąmata“ pristatyti Prekes, atlikti Darbus ir sutartu laiku perduoti Užsakovui.
2. **SUTARTIES KAINA IR ATSISKAITYMO TVARKA**
   1. Sutarties kaina \_\_\_\_\_\_\_\_\_\_\_\_\_ Eur be PVM, \_\_\_\_\_\_\_\_\_\_\_ Eur PVM suma, \_\_\_\_\_\_\_\_\_\_\_\_\_\_ Eur su PVM.
   2. Už gautas Prekes ir atliktus Darbus Užsakovas atsiskaito per 30 (trisdešimt) dienų po sąskaitos - faktūros gavimo. Tiekėjas išrašo ir pateikia PVM sąskaitą faktūrą Užsakovui tik po to, kai Užsakovas pasirašo Darbų/Prekių priėmimo-perdavimo aktą.
   3. Sutarties kaina apima visus Tiekėjo sutartinius įsipareigojimus ir visa, kas būtina tinkamam šioje Sutartyje aptartų darbų užbaigimui.
   4. Už šią kainą Tiekėjas įsipareigoja atlikti darbus, numatytus Sutartyje. Į Sutarties kainą įeina darbo jėgos, mechanizmų darbo ir medžiagų kaina, mokesčiai, draudimo, transportavimo ir visos kitos, Tiekėjui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos.
   5. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Tiekėjas nenumatė sudarant šią Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos darbus Tiekėjas atlieka savo sąskaita.
   6. Užsakovas turi teisę projekto įgyvendinimo metu atsisakyti Sutartyje numatytų, tačiau dar neatliktų darbų, pasirašęs papildomą susitarimą su Tiekėju. Neatliekamų darbų sąskaita gali būti atliekami nenumatyti ar papildomi darbai, būtini tinkamam projekto įgyvendinimo užbaigimui.
3. **PREKIŲ PRISTATYMAS IR DARBŲ ATLIKIMAS**
   1. Prekių pristatymo ir darbų atlikimo vieta – AB „Detonas“ Pakruojo padalinys, Meilūnų k. 2, LT-83477, Pakruojo raj., kontaktas: inžinierius chemikas Saulius Zemleckas, tel. +370 656 09091.
   2. Ne vėliau kaip penkios darbo dienos iki sutartyje numatytų atlikti darbų pradžios, Tiekėjas elektroniniu paštu saulius@detonas.eu informuoja Užsakovo kontaktinį asmenį S. Zemlecką apie planuojamą Prekių pristatymą ir numatoma Darbų pradžią, nurodydamas atvykimo laiką ir darbuotojus, kurie dirbs darbų atlikimo vietoje.
   3. Už Prekes ir Darbus atsiskaitoma tokia tvarka:

3.3.1. 30 proc. avansinis mokėjimas po Sutarties pasirašymo per 5 kalendorines dienas;

3.3.2. 40 proc. po Įrangos pristatymo per 10 darbo dienų;

3.3.3. 30 proc. po paleidimo derinimo ir galutinio Įrangos ir Darbų priėmimo-perdavimo akto pasirašymo.

* 1. Prekių sumontavimas, programavimas, derinimas ir paleidimas, išpildomosios dokumentacijos, įskaitant prekių naudojimo ir priežiūros instrukcijas, garantinius dokumentus pateikimas Užsakovui ir pridavimas – ne vėliau kaip iki 2020 m. rugpjūčio 31 d. Visa techninė dokumentacija pateikiama lietuvių kalba.
  2. Darbus Tiekėjas vykdo pagal pateiktą ir su Užsakovu suderintą kalendorinį darbų vykdymo grafiką.
  3. Pastebėtų darbų trūkumų ar defektų šalinimas neprailgina Sutarties nustatyto galutinio darbų atlikimo termino.
  4. Esant ginčytinoms pozicijoms (pretenzijoms dėl darbų kokybės ir atitikimo Sutarties sąlygoms), Užsakovas priima bei apmoka neginčytiną darbų dalį.

1. **ŠALIŲ TEISĖS IR PAREIGOS**
   1. **Tiekėjas įsipareigoja:** 
      1. Prekes ir Darbus teikti Sutartyje nustatyta tvarka, terminais ir sąlygomis ir Užsakovui pateikti Tiekėjo patvirtintą smulkų sutartų atlikti darbų įvykdymo grafiką.
      2. Užtikrinti, kad sutarties sudarymo momentu ir visą jos galiojimo laikotarpį Tiekėjo darbuotojai turėtų reikiamą kvalifikaciją ir patirtį, reikalingus siekiant įvykdyti sutartinius įsipareigojimus;
      3. Užtikrinti, kad teikėjo Užsakovui atliekami darbai, pristatomos prekės atitiktų Sutartyje nustatytus reikalavimus bei teikti jas šalių atstovų suderintu konkrečiu laiku, tinkamai, rūpestingai ir kokybiškai. Bendradarbiauti su Užsakovu bei iš anksto raštu informuoti Užsakovą apie bet kurias aplinkybes, kurios trukdo ar gali sutrukdyti Tiekėjui Darbus atlikti nustatytais terminais ir sąlygomis bei nedelsiant reaguoti, jei Užsakovas pareiškia pastabas dėl Darbų kokybės, jei Darbai atliekami ne laiku, netinkamai ir/ar nerūpestingai;
      4. Užtikrinant, kad tiekėjo civilinė atsakomybė būtų apdrausta profesinės civilinės atsakomybės draudimu, prieš darbų pradžią pateikti Profesinės civilinės atsakomybės draudimo liudijimo kopiją;
      5. Tiekėjas pasirašydamas sutartį, patvirtina, kad yra susipažinęs su Užsakovo teritorijoje esančiais rizikos veiksniais, darbuotojų saugos ir sveikatos, priešgaisrinės saugos, aplinkos apsaugos reikalavimais;
      6. Tiekėjas įsipareigoja Užsakovo teritorijoje vykdyti darbus nesukeldamas papildomų rizikos veiksnių Užsakovo darbuotojams. Jeigu darbų neįmanoma atlikti nesukeliant papildomų rizikos veiksnių Užsakovo darbuotojams, apie tai Tiekėjas privalo raštu informuoti Užsakovą, įvardydamas rizikos veiksnius bei kokių priemonių imtis, kad jų išvengti;
      7. Įvykus nelaimingam atsitikimui, incidentui Užsakovo teritorijoje su Tiekėjo darbuotoju ar atstovu Tiekėjas privalo nedelsiant, bet ne vėliau kaip per vieną valandą, pranešti apie įvykusį nelaimingą atsitikimą, incidentą Užsakovui. Nelaimingą atsitikimą, incidentą tiria, registruoja ir apskaitą vykdo Tiekėjas pagal Lietuvos Respublikos galiojančius teisės aktus;
      8. Tiekėjas sutinka, kad neblaiviu asmeniu laikomas asmuo, kurio alkoholio koncentracija iškvėptame ore, patikrinus alkotesteriu Užsakovo įgaliotam asmeniui viršija 0,00 promilės, įvertinus alkotesterio paklaidą. Tiekėjas sutinka, kad Tiekėjo darbuotojas ar Tiekėjo atstovas, atsisakęs atlikti minėtą patikrinimą Užsakovo įgaliotam asmeniui, bus laikomas neblaiviu;
      9. Tiekėjas moka Užsakovui 900 eurų baudą už kiekvieną Užsakovo teritorijoje sulaikytą neblaivų Tiekėjo darbuotoją ar atstovą;
      10. Tiekėjas savo sutartinių įsipareigojimų vykdymui pasitelkęs trečią asmenį, atsako prieš Užsakovą už trečio asmens sutartyje numatytų sąlygų nesilaikymą kaip už savo veiksmus;
      11. Užsakovo teritorijoje Tiekėjas ar jo atstovas privalo laikytis Lietuvos Respublikos teisės aktų numatytų darbuotojų saugos ir sveikatos, priešgaisrinės saugos ir aplinkosaugos reikalavimų. Už kiekvieną darbuotojų saugos ir sveikatos, priešgaisrinės saugos ar aplinkosaugos išaiškintą (nustatytą) pažeidimą Tiekėjas moka Užsakovui 60 eurų baudą, jeigu Tiekėjas nepašalino šio pažeidimo per vieną darbo dieną nuo raštiško Užsakovo įgalioto asmens įspėjimo, arba sistemingai (du kartus ir daugiau) kartoja analogiškus pažeidimus. Kiekvienas darbuotojų saugos ir sveikatos, priešgaisrinė saugos, aplinkosaugos pažeidimas įforminamas aktu, kurį surašo Užsakovo įgaliotas atstovas, ir su kuriuo supažindinamas Tiekėjas. Aktai surašomi dviem juridinę galią turinčiais egzemplioriais, iš kurių vienas saugomas pas Užsakovą, kitas perduodamas Tiekėjui;
      12. Tiekėjas sutinka, kad baudas 4.1.9. ir 4.1.11 p. Užsakovas gali išskaičiuoti iš Tiekėjui mokėtinų sumų už pagal šią Sutartį atliktus Darbus;
      13. Tiekėjas savo sąskaita privalo atstatyti ar atkurti sugadintus aplinkos elementus, kelius, takus ir kt. vykdant Sutartyje numatytus darbus;
      14. Prieš statybos darbų pradžią veikiančios įmonės teritorijoje statybos darbų vykdytojas ir įmonės vadovas privalo įforminti statybvietės perdavimo - priėmimo aktą bei aktą - leidimą (2 priedas), kuriame turi būti numatytos priemonės, užtikrinančios darbų saugą;
      15. Užtikrinti, kad Darbus atliekantys asmenys saugiai elgtųsi su Užsakovo turtu;
      16. Užtikrinti, kad visos tiekiamos ir naudojamos Prekės ir jų kokybė atitiktų AB „Detonas“ skelbiamos apklausos sąlygų dėl emulsinės amonio nitrato matricos gamybos linijos automatikos sistemos įrangos, montavimo ir programavimo darbų pirkimo Techninėje specifikacijoje ir šios Sutarties 1 priede nurodytas rūšis ir kokybę. Visos naudojamos Prekės turi būti naujos ir atitikti Europos Sąjungos standartus, taikomus tokio tipo Prekėms arba būti lygiaverčios tokiam standartui;
      17. Sumontuotas prekes išbandyti. Tiekėjas turi atlikti bandymus, kuriuos mano esant reikalinga, kad būtų užtikrintas kokybiškas sistemos darbas;
      18. Darbų perdavimo – priėmimo dokumentacija turi būti parengta pagal Užsakovo reikalavimus. Užsakovui pageidaujant, Tiekėjas privalo detalizuoti informaciją, pateikiamą priėmimo – perdavimo akte ir jo prieduose.
      19. Pateikti išpildomąją dokumentaciją, įskaitant prekių naudojimo ir priežiūros instrukcijas, garantinius dokumentus, energetikui Kęstučiui Markevičiui (tel. +370 685 44812);
      20. Turėti gamintojo ar jo įgalioto asmens suteiktas teises atlikti perkamos programinės įrangos techninį atnaujinimą ir licencinį palaikymą;
      21. Teikti pogarantinį aptarnavimą.
   2. **Tiekėjas turi teisę:**
      1. Reikalauti, kad Užsakovas priimtų kokybiškai atliktus Darbus, pristatytas prekes ir sumokėtų už jas Sutartyje nustatyta tvarka ir terminais;
      2. Tiekėjas turi ir kitas šioje Sutartyje bei Lietuvos Respublikos galiojančiuose teisės aktuose nustatytas teises.
   3. **Užsakovas įsipareigoja:**
      1. Atsakingu asmeniu už šios Sutarties vykdymo kontrolę skirti energetiką Kęstutį Markevičių (+370 685 44812, el. paštas kestutis@detonas.eu) ir techninį prižiūrėtoją \_\_\_\_\_\_\_\_\_\_\_\_\_\_\_\_\_\_\_\_\_\_\_ bei įgalioti juos pasirašyti Darbų/Prekių priėmimo-perdavimo aktą;
      2. Jei Užsakovas atsisako pasirašyti Darbų/Prekių priėmimo-perdavimo aktą, ne vėliau kaip per 2 darbo dienas nuo Darbų/Prekių priėmimo-perdavimo akto gavimo dienos informuoja Tiekėją apie atsisakymą priimti Darbus, prekes, nurodydamas atliktų darbų, pristatytų prekių trūkumus arba neatliktus Darbus, nepristatytas prekes;
      3. Sutartyje nustatyta tvarka ir terminais sumokėti teikėjui už laiku ir kokybiškai atliktus Darbus, pristatytas prekes;
      4. Informuoti Tiekėją apie darbo tvarką objekte, suteikti kitą informaciją, būtiną Sutarties vykdymui;
      5. Užsakovas turi ir kitas šioje Sutartyje bei Lietuvos Respublikos galiojančiuose teisės aktuose nustatytas pareigas.
   4. **Užsakovas turi teisę:**
      1. Reikšti pastabas, pretenzijas dėl atliekamų Darbų, pristatomų prekių kokybės, vėlavimo atlikti Darbus, pristatyti prekes ar Darbų pagal Sutartį neatlikimo, prekių nepristatymo, kitų sutartinių įsipareigojimų nevykdymo/netinkamo vykdymo;
      2. Nepriimti netinkamai atliktų Darbų, nurodytų Sutartyje;
      3. Gauti visą su Darbų atlikimu susijusią informaciją;
      4. Užsakovas turi ir kitas šioje Sutartyje bei Lietuvos Respublikos galiojančiuose teisės aktuose nustatytas teises.
2. **ŠALIŲ SUTARTINĖ ATSAKOMYBĖ**
   1. Tiekėjas, neatlikęs Sutartyje numatytų darbų, nepristatęs prekių arba Darbus atlikęs netinkamai, prekes pristatęs netinkamas, taip pat pažeidęs kitas Sutarties sąlygas, Užsakovo reikalavimu, moka Užsakovui 0,03 % dydžio delspinigius nuo sutarties vertės už kiekvieną uždelstą dieną.
   2. Užsakovas, pagal Sutarties sąlygas laiku neįvykdęs apmokėjimo už tinkamai atliktus Darbus, pristatytas prekes, Tiekėjo pareikalavimu, moka delspinigius – po 0,03 % už kiekvieną pavėluotą dieną nuo neapmokėtos sumos.
   3. Delspinigių sumokėjimas neatleidžia Sutarties šalių nuo pareigos vykdyti Sutartyje prisiimtus įsipareigojimus.
   4. Netinkamai vykdęs Sutartį Tiekėjas negali teisintis tuo, kad Užsakovas tinkamai nekontroliavo Darbų atlikimo.
3. **SUTARTIES GALIOJIMAS**
   1. Sutartis laikoma įsigaliojusia nuo jos pasirašymo dienos iki tol, kol Šalys įvykdys savo įsipareigojimus.
   2. Sutartis gali būti nutraukiama:
      1. raštišku Šalių susitarimu;
      2. Užsakovas, ne vėliau kaip prieš 10 (dešimt) darbo dienų raštu informavęs tiekėją,turi teisę vienašališkai nesikreipdamas į teismą nutraukti Sutartį, jeigu:
         1. Tiekėjas bankrutuoja arba yra likviduojamas, sustabdo ūkinę veiklą arba teisės aktuose nustatyta tvarka susidaro analogiška situacija;
         2. Tiekėjas neįvykdo arba netinkamai įvykdo Sutartį ir, po raštiško pranešimo apie tai, Tiekėjas Sutarties vykdymo pažeidimo per nurodytą terminą nepašalina.
4. **GARANTIJOS**

7.1. **Atliktiems Darbams ir sumontuotoms Prekėms nustatomas 24 mėnesių garantinis laikotarpis, kuris skaičiuojamas nuo Užsakovo ir Tiekėjo galutinio priėmimo-perdavimo akto pasirašymo dienos.**

7.2. Pretenzijos dėl atliktų darbų kokybės pareiškiamos Tiekėjui raštiškai, suradus defektą. Pretenzijos pagrįstumą nustato abipusė komisija po raštiško pranešimo Tiekėjui. Tiekėjas informuoja Užsakovą apie savo veiksmus defekto pašalinimui per 72 valandas po komisijos akto gavimo.

7.3. Tiekėjas įsipareigoja nedelsiant savo sąskaita pašalinti defektus, kuriuos nustatė komisija arba padengti Užsakovo išlaidas defekto pašalinimui.

7.4. Garantijos termino metu pastebėjus, kad atliktų darbų kokybė neatitinka sutarties reikalavimų, Tiekėjas po raštiško Užsakovo pranešimo gavimo dienos, darbų teikimo trūkumus savo lėšomis turi pašalinti nė vėliau kaip per 10 (dešimt) kalendorinių dienų. Pavėlavus pašalinti darbų atlikimo trūkumus nustatytu terminu, Tiekėjas moka Užsakovui 0,2 proc. dydžio delspinigius nuo Darbų, kurių teikimo trūkumai nepašalinti, vertės už kiekvieną uždelstą dieną.

7.5. Garantinio laikotarpio metu, Tiekėjas privalo atlikti Darbus savo lėšomis, įskaitant transportavimo kaštus. Reklamacijos dėl darbų kokybės gali būti pareikštos per visą kokybės garantijos terminą.

7.6. Garantinio laikotarpio metu, gedimus Užsakovas sutaiso/pašalina ne vėliau, kaip per 48 valandas nuo raštiško Užsakovo pranešimo pateikimo elektroniniu paštu (adresas). Kontaktinis Tiekėjo telefono numeris (xxxxxxx) papildomam informavimui apie problemas/nesklandumus gamyboje pas Užsakovą.

1. **NENUGALIMOS JĖGOS APLINKYBĖS**
   1. Šalys neatsako už sutarties nevykdymą dėl iškilusios nenugalimos jėgos, jeigu įrodo, kad sutartis neįvykdyta dėl aplinkybių, kurių ji negalėjo kontroliuoti, numatyti sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Išnykus nenugalimos jėgos aplinkybėms, šalys privalo vykdyti šios sutarties sąlygas.
   2. Aplinkybės, kurios yra laikomos nenugalimos jėgos aplinkybėmis, nustatomos vadovaujantis Lietuvos Respublikos civilinio kodekso (Žin., 2000, Nr. 74-2262) 6.212 straipsniu bei Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“ (Žin., 1996, Nr. 68-1652).
   3. Šalis, kuri dėl nenugalimos jėgos (*force majeure*) aplinkybių negali vykdyti savo įsipareigojimų, privalo ne vėliau kaip per 10 dienų nuo tokių aplinkybių atsiradimo raštu pranešti apie tai kitai šaliai. Šalis, nepranešusi kitai šaliai apie nenugalimos jėgos aplinkybes, netenka teisės jomis remtis.
      * 1. **KITOS SĄLYGOS**
   4. Jeigu keičiasi Sutartį pasirašiusios šalies rekvizitai, šalis privalo nedelsiant apie tai informuoti kitą šalį. Šalis, neįvykdžiusi šio reikalavimo, negali reikšti pretenzijų, kad kitos šalies veiksmai, atlikti pagal paskutinius jai žinomus rekvizitus, neatitinka sutarties sąlygų arba, kad ji negavo pranešimų, siųstų pagal tuos rekvizitus.
   5. Šalis pareiškia ir garantuoja, kad jos teisės į pinigines prievoles nėra suvaržytos: nėra areštuotos; nėra taikomos laikinosios apsaugos priemonės; nėra draudimo perleisti kreditorinius reikalavimus; šalių atžvilgiu nėra pradėta jokia teisminė procedūra, dėl kurios vykdymo sutartis galėtų būti pripažinta neteisėta, įskaitant, bet neapsiribojant bankroto ar restruktūrizavimo procedūrų; šalims nėra žinoma apie taikomus kitus teisinius instrumentus, dėl kurių sutartis galėtų būti pripažinta neteisėta, o šalys, sudarydamos sutartį, nepažeidžia jokių joms žinomų trečiųjų asmenų (esamų kreditorių) interesų ir teisių.
   6. Šalių tarpusavio prieštaravimai ir nesutarimai sprendžiami derybomis. Ginčai, kurių nepavyksta išspręsti derybomis, Lietuvos Respublikos įstatymų nustatyta tvarka sprendžiami teismuose pagal Užsakovo buveinės vietą.
   7. Šalys pripažįsta ir patvirtina, kad šios sutarties nuostatos bei informacija, kuri tapo žinoma pasirašius šią sutartį, bus laikoma konfidencialia ir nebus atskleista jokiai trečiajai šaliai be išankstinio raštiško kitos Šalies sutikimo, nebent tokios informacijos atskleidimas būtų privalomas pagal Lietuvos Respublikos įstatymus arba būtinas tinkamai įvykdyti šia sutartimi Šalių prisiimtus įsipareigojimus. Konfidencialumo reikalavimas nėra taikomas viešai skelbiamai informacijai.
   8. Visi kiti, šia Sutartimi nesureguliuoti, Sutarties vykdymo klausimai sprendžiami vadovaujantis Lietuvos Respublikoje galiojančiais norminiais teisės aktais.
   9. Sutartis sudaryta dviem egzemplioriais, turinčiais vienodą juridinę galią, po vieną kiekvienai šaliai.
      * 1. **SUTARTIES PRIEDAI**
   10. Neatskiriamomis šios sutarties dalimis yra pridedami priedai:
       1. Priedas Nr. 1– Medžiagų žiniaraštis - sąmata;
       2. Priedas Nr. 2– Aktas - leidimas.
          1. **ŠALIŲ JURIDINIAI ADRESAI**

|  |  |
| --- | --- |
| **Užsakovas** | **Tiekėjas** |
| **AB „Detonas“** |  |
| Adresas: Jovarų 3A, 47192, Kaunas  Įmonės kodas: 134170932  PVM kodas: LT341709314  Tel.: (8 37) 362562  El. paštas: info@detonas.eu  A.s. Nr. LT047044060003292885  AB SEB bankas  Banko kodas: 70440 | Adresas:  Įmonės kodas  PVM kodas  A/s LT  Bankas  Banko kodas  El. paštas:  Tel. |
|  |  |
| (parašas) A.V. | (parašas) A.V. |

Priedas Nr. 2

Prie Sutarties Nr. \_\_\_\_\_\_\_\_\_\_\_

**AKTAS-LEIDIMAS**

Statybos darbams vykdyti veikiančioje įmonėje

20 \_\_­­\_\_m. \_\_\_\_\_\_\_\_\_\_\_\_\_\_\_\_d.

Meilūnų k. 2 Pakruojo raj. sav.

AB "Detonas"

(įmonės pavadinimas)

Mes, žemiau pasirašę:

AB "Detonas" atstovas

(vardas, pavardė, pareigos)

ir Nuomininko arba Rangovo atstovas

(vardas, pavardė, pareigos, kvalifikacijos atestato Nr.)

surašėme šį aktą - leidimą.

Įmonė (užsakovas) nurodo statybos darbų atlikimo vietą:

(ašių, atžymų pavadinimai, brėžinių numeriai)

vykdyti darbus:

(darbų pavadinimas, statybos darbų projektas, brėžiniai)

Statybos darbų atlikimo terminai:

Darbus pradėti 20 \_\_\_\_\_ m. \_\_\_\_\_\_\_\_\_\_\_\_\_\_\_\_\_\_\_d.

Darbus baigti 20 \_\_\_\_ m. \_­\_\_\_\_\_\_\_\_\_\_\_\_\_\_\_\_\_d.

Iki darbų pradžios įgyvendinti priemones, užtikrinančias darbų saugą.

|  |  |  |  |
| --- | --- | --- | --- |
| Eil. Nr. | Priemonių pavadinimas | Atlikimo terminai | Vykdytojas |
| 1. | Paruošti darbo vietą | iki darbų pradžios |  |
| 2. | Instruktuoti darbuotojus darbo vietoje | iki darbų pradžios |  |
| 3. | Turėti visas būtinas asmenines ir kolektyvines saugos priemones | iki darbų pradžios |  |
|  |  |  |  |
|  |  |  |  |

Kiti reikalavimai:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bendrovės atstovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

Nuomininkas arba Rangovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)